মো: মহিউদ্দিন সরকার ,কেন্দুয়া (নেত্রকোনা) প্রতিনিধি :নেত্রকোনা কেন্দুয়া উপজেলা প্রেসক্লাবের সাংবাদিকদের সম্মানে জেলা ছাত্রলীগের সাংগঠনিক সম্পাদক তোফায়েল আহম্মেদের উদ্যোগে সোমবার দোয়া ও ইফতার মাহফিলের আয়োজন করা হয়। উপজেলা পরিষদ প্রাঙ্গণে উপজেলা প্রেসক্লাব কার্যালয়ে ইফতার পূর্ব আলোচনায় অংশ নিয়ে তোফায়েল আহম্মেদ বলেন, আমি অনেক ষড়যন্ত্রের শিকার। আগামী দিনগুলোতে আমার প্রাণপ্রিয় নেত্রী শেখ হাসিনার নির্দেশে পথ চলতে সাংবাদিক সমাজের আন্তরিক সহযোগিতা চাই। উপজেলা প্রেসক্লাবের সভাপতি সমকাল সাংবাদিক সমরেন্দ্র বিশ্বশর্মার সভাপতিত্বে আলোচনায় আরো বক্তব্য রাখেন উপজেলা প্রেস ক্লাবের কার্যনির্বাহী সদস্য ও আইন উপদেষ্টা এডভোকেট আ.ক.ম. বজলুর রহমান তুলিপ। উপজেলা প্রেসক্লাবের সাধারন সম্পাদক দৈনিক স্বদেশ সংবাদ পত্রিকার সাংবাদিক মো: মহিউদ্দিন সরকারের স ালনায় আরো বক্তব্য রাখেন কার্যনির্বাহী সদস্য মুক্তিযোদ্ধা নূরুল ইসলাম ফারুকী, সদস্য বেতার ও টিভি শিল্পী প্রদীপ পন্ডিত, গীতিকার ফজলুর রহমান, সাংগঠনিক সম্পাদক দি বাংলাদেশ টু ডে পত্রিকার সাংবাদিক মাইনউদ্দিন সরকার রয়েল প্রমুখ।